Europa-Parlamentsvalget den 26. maj er det mest spændende i vor tid. Uanset hvad, bliver det et helt nyt EU, der træder frem på den anden side.

De britiske parlamentarikere er måske væk, og de seneste års politiske opbrud i Europa skaber mulighed for helt nye alliancer til at løse de problemer, der mere end nogensinde bekymrer europæerne: klima, migration og social uretfærdighed.

Så hvem skal du stemme på til EP-valget? Tag testen og find ud af, hvilken af de 10 opstillede danske partiers spidskandidater, du er mest enig med, når det kommer til spørgsmål om klimaambitioner, danske velfærdsydelser til andre EU-borgere, højere skat til techgiganter som Facebook og Amazon og meget andet.